Boer music - Tradisionele Boeremusiekklub van Suid-Afrika
Dit is 'n vraag wat kenners al vir jare laat kopkrap en kan nie beantwoord word sonder 'n mate van polemiek nie. In kort, definieër ons, Die Tradisionele Boeremusiekklub, dit as instrumentele volksmusiek wat dateer uit die era toe die persone wat dit beoefen het internasionaal bekend gestaan het as "Die Boere" van Suid-Afrika. Dit is informele musiek wat op 'n kenmerkende manier gespeel word en is hoofsaaklik bedoel as begeleiding vir sosiale danse.
Hulle musiek is van die middel van die twintigste eeu af ook boeremusiek genoem. Die term het in omloop gekom sonder dat genoegsaam in ag geneem is dat die musiek waarna verwys word ‘n breër ontstaansbasis het as net diegene wat as “Boere” bekend was.
Vir die doeleindes van hierdie webblad word ander tipes Afrikaanse musiek uit dieselfde periode, soos ballades, serenades asook musiek gemik op 'n passiewe gehoor, soos kunsmusiek en klassieke musiek, uitgesluit.
Die oorsprong van boeremusiek is soos ‘n boom met wortels wat uit verskillende rigtings kom. Eerstens het die term boeremusiek eers in die tweede helfte van die twintigste eeu in omloop gekom en kom dit glad nie in die vroeëre geskrifte voor nie. Loop ‘n mens terug op die spoor van die musiek wat as boeremusiek bekend geword het, dan blyk dit gou dat die setlaars hulle volksmusiek en –instrumente uit die stamlande meegebring het en dat daar nog steeds beïnvloeding daarna was soos wat die musiek en danse in die stamlande ontwikkel en gegroei het.
Read more: Oorsprong
Read more: Danse
Boeremusiek is dans- en singmusiek wat sedert 1652 in Suid-Afrika ontwikkel het. Musiek uit die stamlande was aanvanklik oorheersend soos die militêre orkeste dit gespeel het. Heel gou egter het die musiek ‘n eie inheemse en plattelandse karakter ontwikkel met dat die bevolking begin uitsprei het en al meer op hulle eie vermoë om musiek te maak aangewese was. Eie belewenisse en omstandighede het al meer in die sang en danse inslag gevind.
Read more: Karakter
Read more: Hoe kan boeremusiek uitgebou word?
Read more: Instrumente
hans grange hugo versamelgoed musiek hierdie gaan orkes word volume speel hulle piet boeremusiek r100 outydse hannes willie daar tradisionele